પિતા નેવલ ઓફિસર હતા. ઘરમાં પહેલેથી જ શિસ્તભર્યું વાતાવરણ. વળી આંખ સામે યુનિફોર્મ પહેરેલ પિતાથી યુનિફોર્મનું જબ્બર આકર્ષણ..! એટલે એમણે મનોમન નક્કી કર્યું કે હું પણ આ જ યુનિફોર્મ પહેરીશ. પણ અફસોસ કે એ સમયમાં આર્મીમાં મહિલાઓની ભરતી થતી ન હતી. દરમિયાન પ્રથમ મહિલા આઇપીએસ કિરણ બેદીનું નામ સાંભળ્યું. બસ, એમને આદર્શ માની આઇપીએસ બનવાનો નિર્ધાર કર્યો અને આમ યુનિફોર્મ ધારણ કરવાનું સપનું સાકાર થયું.